Source: https://ziare.com/sporturi/volei/performanta-istorica-pentru-sportul-romanesc-umbrita-de-o-situatie-penibila-jucam-finala-europeana-intr-un-mall-1415257
Timestamp: 2020-07-13 19:13:38+00:00

Document:
Miercuri, 30 Martie 2016, ora 11:00
CSM Bucuresti este prima echipa feminina din istoria voleiului romanesc ce joaca finala unei cupe europene, insa performanta superba a fetelor este umbrita de o situatie penibila. Mansa tur, de la Bucuresti, se va disputa miercuri intr-un mall.
CSM Bucuresti, echipa municipalitatii, va intalni in ultimul act al competitiei formatia turca Trabzonspor, de la ora 18:00, in finala Cupei Challenge.
Lipsa infrastructurii necesare din Bucuresti face insa ca primul meci sa se dispute intr-o sala aflata la subsolul Sun Plaza, un mall din Bucuresti.
S-a ajuns in aceasta situatie intrucat Sala Polivalenta este ocupata cu meciul de handbal dintre CSM Bucuresti si Rostov, din sferturile Ligii Campionilor, in timp ce Sala Dinamo, in care autoritatile au investit milioane de euro, este inchisa de aproape jumatate de an pentru ca nu are aviz ISU.
In aceste conditii, CSM Bucuresti va disputa finala la volei intr-o sala ce are o capacitate de cel mult 500 de spectatori.
Cererea de bilete a fost insa enorma, tinand cont de nivelul performantei, dar oficialii lui CSM Bucuresti au transmis, printr-un comunicat de presa, ca doritorii sunt invitati in zona de fast food a centrului comercial, unde va fi amplasat un ecran urias.
Partida este televizata de Digi Sport 2 de la ora 18:00.
Citeste mai multe despre CSM Bucuresti finala Volei CSM Bucuresti sala volei CSM Bucuresti finala Cupa Challenge

References: CSM 

CSM 
 CSM 
 CSM 
 CSM 
 CSM 
 CSM 
 CSM